description: Изпълнителните директори на Топ 3 на производителите на бира в страната отговарят на три въпроса

maintext:
1
2
3 Димо Димов, генерален директор "Каменица" АД
1
2
3 Никос Зоис, изпълнителен директор на "Загорка" АД
1
2
3 Деян Беко, изпълнителен директор на "Карлсберг България"
© „Карлсберг България“
Трите най-големи пивоварни в страната - "Каменица", "Загорка", "Карлсберг България", държат 90% от пазара на бира в стойност през 2015 г., по данни на "Регал 500 +". Изданието за втора поредна година класира най-големите производители на бързооборотни стоки в страната и ще излезе на пазара през декември.За първите 10 месеца на годината пазарът на бира е нараснал с 6.8% в обем. По данни на Съюза на пивоварите общият пазар на бира през 2015 г. е бил 5.3 млн. хектолитра, което е с 2% повече от 2014 г. Това означава, че 2016 г. е втора поредна на нарастване след няколко години на свиващи се продажби на бира в страната.Изпълнителните директори на Топ 3 на производителите на бира в България отговарят на три въпроса:1. Какви са постиженията на компанията през 2016 г.?2. Какви са плановете за развитие на компанията през 2017 г.?3. Какви са прогнозите ви за развитие на пивоварната индустрия през 2017 г.?1. За нас в бирената индустрия 2016 г. беше изключително динамична, изпълнена с много предизвикателства година. Въпреки силно конкурентната среда "Каменица" АД заема лидерска позиция на бирения пазар в България от 2012 г. досега. Според данните, с които разполагаме към септември 2016 г., "Каменица" е лидер на пазара с 32.6% пазарен дял както по обем, така и по стойност на цялото си портфолио от марки - местните Kamenitza, Astika, "Бургаско", "Славена", както и международните Staropramen, Stella Artois и Beck’s, които произвеждаме по лиценз. Част от портфолиото ни са и вносните ни марки – белгийските Leffe Blonde, Leffe Brune, Hoegaarden, най-известната мексиканска бира в света Corona Extra, както и Carling Cider.През 2016 г. отпразнувахме 135-та годишнина на компанията. По случай юбилея представихме на пазара "Старо пиво" - лимитирано юбилейно издание, разработено специално за празника ни. През есента на 2016 г. представихме на пазара пълното портфолио на Staropramen Dark, което произвеждаме по чешка рецепта.От 2014 г. до 2016 г. сме инвестирали 30 млн. евро по проекти в пивоварната ни в Хасково. От тях над 6 млн. са вложени в развитие и обновяване на логистичната база. След направените разширения тя е с обща площ около 20 000 кв. м. Новите високотехнологични съоръжения ни позволяват да бъдем още по-гъвкави и ефективни.Пуснахме в експлоатация уникален за страната анаеробен реактор, който е част от дългосрочните инвестиции на компанията за постигане на нулево замърсяване от производствения процес. Стойността на инвестицията е близо 3 млн. евро, като съоръжението ни позволява предварително да пречистваме над 60% от отпадните води, отделяни в производствената дейност на пивоварната. Това спомага за още по-пълноценно функциониране на вече съществуващата аеробна пречиствателна станция на пивоварната, която се грижи и за отпадните води на всички фабрики в Северната индустриална зона на Хасково. Освен това като субпродукт от работата на реактора се отделя биогаз, който използваме като алтернативно гориво за поддържане на производствените нужди от енергия.2. Основната ни амбиция е да продължим да бъдем избор №1 както за потребителите, така и за клиентите си, и да движим цялата индустрия напред. Затова и през 2017 г. ще продължим с инвестициите си в нашето производство, в марките ни и в нашите хора. Сред основните ни приоритети за 2017 г. е и работата ни по развитието на мултифункционалния комплекс – "Пивоварница Каменица", който ще включва микропивоварна за производство на крафт бира, посетителски център, амфитеатрална сцена, ресторант, отворен пъб, магазин за подаръци и парк. Общият размер на инвестицията, която ще направим за него, е над 2 млн. евро и ще бъдат открити повече от 50 работни места в града. Очакваме "Пивоварница Каменица" да отвори врати в края на 2017 г. и да се утвърди не само като притегателен център за любителите на специални видове бира, но и като неизменна част от културната карта на Пловдив.3. Очакванията ни за 2017 г. са, че ще бъде предизвикателна за бирения бизнес и най-вече ще зависи от запазването на политическата и икономическата стабилност в страната. Същевременно, ясно е за всички, че влияние оказват и чисто геостратегически и макроикономически фактори, които са валидни не само за бирената индустрия, а и за българската икономиката като цяло.Вярваме, че и през 2017 г. силно влияние в пивоварната индустрия ще окажат и новите видове бира – разновидностите на наливна бира, крафт бири, вносните бири и тези с марка на разпространителя (private label). Те набират все по-голяма популярност и вярваме, че това ще допринесе за изграждането на силна бирена култура в България, което от своя страна ще изведе пивоварната индустрия напред.Конкретно за " Каменица" АД – очакваме 2017 г. отново да бъде динамична и предизвикателна. Силно мотивирани сме да запазим лидерската си позиция. Подготвяме силни планове за нашите брандове и имаме опитен екип.1. През 2016 г. "Загорка" АД продължава да се движи успешно напред в съответствие със стратегията и плановете на компанията. Отново постигнахме успех по отношение пазарна иновация, като пуснахме новия сайдер "Крадецът на ябълки". Имахме и други кампании на нашите марки: Heineken подкрепи Шампионската лига. С втората кампания марката покани българските потребители на пътешествие, свързано с историята на звездата на Heineken и традициите на компанията, които могат да се проследят повече от 150 години назад във времето. Марката ни "Загорка" от своя страна постави фокус върху специалните моменти на удоволствие. "Загорка Ретро" отново ни изненада приятно и през 2016 г., а "Ариана" се впусна в разгадаване на бирена мистерия. Потребителите в България подкрепят нашите непрестанни усилия да предлагаме най-високо качество марки бира.2. Продължаваме с изпълнението на амбициозния ни план за допълнителни инвестиции в пивоварната ни в Стара Загора, какъвто е например проектът ни за пречиствателна станция. Фокусираме се и върху глобалната платформа на Heineken "Създаваме по-добър свят", чиято цел е да следи за ефективното използване на вода и енергия, както и за въвеждане на най-добрите практики в основните етапи от нашия работен процес. Като отговорна компания имаме поети ангажименти и цели до 2020 г. по отношение използването на ресурсите - част от нашия бизнес. Много важни за нас са здравето и безопасността на служителите, както и грижата за местната общност и отговорната консумация. Никой бизнес план не може да работи без хората, така че един от нашите приоритети ще бъде именно развитието и грижата за хората.Пивоварна "Загорка" е едно от най-модерните и иновативни предприятия в групата на Heineken и е успяло да запази традициите си и своята идентичност.Фокусът ни и през следващата година ще бъде да предлагаме добро портфолио от висококачествени марки бира, които българите обичат. За нас е важно и да изненадваме консуматорите с иновативни продукти и кампании.3. България е страна с дълги традиции в пивоварството и консуматорите наистина разбират от добра бира. Развитието е насочено към търсенето на иновации в основни сегменти, които да отговорят на нуждите на потребителите. Очакваме и нови предложения от микропивоварите. Ако към това добавим възможен икономически растеж, положително развитие на туризма, както и хубаво време през следващата година, нашите очаквания са да имаме възходяща тенденция на бирения пазар.1. "Карлсберг България" отчита изключителни постижения през 2016 г. За първите десет месеца (по последни данни на агенция AC Nielsen) сме най-бързо развиващата се в бранша и единствената, която увеличава пазарния си дял. В контекста на общ бирен пазар с ръст от 6.8% в обем и 5.7% в стойност нашият обем се е увеличил с 27.5%, а в стойност сме нараснали с 28.2%. Пазарният дял в обем на компанията от началото на годината до края на октомври е 26.9%, което е ръст от 4.4 процентни пункта - сравнено със същия период на 2015 г. В стойност ръстът на пазарния ни дял е от 4.7 пр. пункта и сега той е 26.7%.Основният двигател за компанията продължава да е "Пиринско", което е бирена марка номер едно на България за десетте месеца на 2016 г. – по данни на същата агенция. "Пиринско" е увеличило обемите и стойността си с 26% от началото на годината досега и пазарния си дял с 2.5 пр. пункта. Сега то заема 16.4% в обем от пазара на бира у нас. Тази година "Пиринско" предложи на потребителите свое разширение в портфолиото – "Пиринско Младо" - непастьоризирана светла бира в оборотна стъклена бутилка от половин литър."Шуменско" е другият основен двигател на ръстовете на компанията, което успя да достигне 8.7% дял в обем от общия бирен пазар на страната. То е увеличило обемите си от началото на годината с 32% и пазарния си дял в обем с 1.7 пп, сравнено със същия период на миналата година. В стойност представянето на "Шуменско" е още по-добро - то заема 9.2% дял за десетте месеца на годината. Успехите на "Шуменско" се дължат основно на новата стъклена бутилка от 0.33 мл – известната "Бомбичка", която върнахме на пазара по повод нейния 50-годишен юбилей. Въпреки тенденцията на спад на консумацията в стъклени бутилки, успяхме да обърнем нагласите. На практика тази бутилка отвори един нов сегмент в стъклените опаковки за многократна употребаВ премиалния сегмент Tuborg, Carlsberg и Budweiser Budvar са най-бързо развиващите се марки за изминалата част от годината. През 2016 г. обогатихме портфолиото си и с нови крафт предложения, имаме намерения да продължим иновациите в този сегмент още в началото на 2017 г.За десетте месеца на 2016 Somersby държи 55.8% дял в обем и 63.1% в стойност от пазара на сайдери в страната. Марката вече е представена с 5 вкуса.2. През 2016 г. постигнахме най-добрите си резултати за последните 10 години и не спираме дотук. Ще отговорим на потребителските търсения с нови продукти, като в същото време продължаваме да инвестираме във водещите си местни марки. Ще поддържаме лидерските си позиции в определени сегменти от пазара. Компанията ни въвежда нова стратегия и на глобално ниво, която ще придобие конкретни измерения за местния пазар спрямо неговите специфики и нужди.3. През 2016 г. пазарът на бира в България отбелязва ръст за втора поредна година по данни на агенция ACNielsen, като за първите 10 месеца е нараснал с 6.8% в обем. Ръстът на пазара на бира се дължи основно на хубавото време и липсата на значителни валежи през летния сезон. Въпреки положителното развитие на пазара през тази година, очакваме през следващите години обемите да останат на сегашните нива, като може да има развитие в стойност. Топлият пазар (магазините) е с ръст за 10-те месеца от 8.7% (по данни на ACNielsen), като при модерната търговия има по-високи от средните ръстове. В същото време при студения пазар (заведенията) има спад (-3.4% за 10-те месеца на 2016 г.), който е характерен за този канал през последните години.В момента на бирения пазар има няколко интересни тенденции. Първата е нарастването на сегмента на кеновете, който отбелязва ръст от 26.1% за 9-те месеца на 2016 г. (по данни на ACNielsen) и вече над 14% от бирата в България се консумира от такава разфасовка. Друга тенденция е фокусът върху бизнеса в стъклени бутилки чрез различни иновации. Не на последно място - заражда се интерес към различни специални и крафт бири, но все пак към момента пазарът в България е все още доминиран от лагер (светлата) бира.


description: Средствата от увеличението на капитала ще се ползват за протичащото преструктуриране на банката

title: Unicredit увеличава капитала си с 13 млрд. евро

maintext:
За по-малко то две седмици банката направи стъпки по набирането на малко под 20 млрд. евро капитал
© Alessandro Bianchi
12.2 млрд. евро
разходи по изчистването на баланса се очаква да отчете Unicredit през четвъртото тримесечие
Акционерната структура на банката, която в България е собственик на "Уникредит Булбанк", е разнообразна. Близо 43% от акциите с право на глас са собственост на институционални инвеститори, от които се отличава името на едно от най-големите управляващи дружества на пазара BlackRock, който притежава 4.83% от капитала. Unicredit планира да увеличи капитала си с 13 млрд. евро, съобщава Wall Street Journal. Право да участват в операцията ще имат настоящите акционери в най-голямата италианска банка. В случай, че те не го упражнят, в дружеството ще могат да влязат нови акционери през борсата. Все още не е ясно каква ще бъде точната емисионна стойност на акциите, но най-вероятно ще е под пазарната им цена от 2.5 евро, за да стимулира записването.Акционерната структура на банката, която в България е собственик на "Уникредит Булбанк", е разнообразна. Близо 43% от акциите с право на глас са собственост на институционални инвеститори, от които се отличава името на едно от най-големите управляващи дружества на пазара BlackRock, който притежава 4.83% от капитала.
Емисията ѝ на борсата в Милано отвори с повишение от над 3% във вторник, показвайки, че инвеститорите са разчели положително решението на мениджмънта. Акционерите на Unicredit могат да са доволни от управлението на банката, което в рамките на миналата седмица финализира две сделки за продажба на неприоритетни бизнеси - полската банка Pekao и управляващото дружество Pioneer, на обща стойност около 6 млрд. евро.
"Ние вземаме решителни мерки, за да се справим с експозицията си от лоши кредити, а също така да подкрепим дългосрочна доходоносност на банката", казва главният изпълнителен директор на банка Жан-Пиер Мистие в изявление.
Набирането на средства се налага за рекапитализирането на банката и подготовката ѝ за премахването на 50 млрд. евро лоши кредити от баланса ѝ. От тях 17.7 млрд. евро се очаква да бъдат секюритизирани, т.е. да се емитират ценни книжа, чиито доход ще идва от лошите заеми. По информация на WSJ Unicredit ще отчете 12.2 млрд. евро разходи през последното тримесечие на 2016 г., натрупани по подготовката за рекапитализиране, от които 8.1 млрд. ще са провизии на несъбираеми вземания.
"Фокусът върху изчистването на баланса е добре дошъл. Въпреки това ние се надявахме за по-големи провизии на лоши кредити, които да донесат и по-голямо свиване на лошите кредити", коментира Бенджи Сандфорд от Jefferies Group, цитиран от Bloomberg.
Разноските на компанията за труд се очаква да са основен източник на икономии през 2017 г., които да задържат банката на печалба. Очаква се съкращаване на 14 хил. служители, което да ограничи разходите с 1.1 млрд. евро.
"Без почти никакъв ръст на приходите в обозримото бъдеще, планът (на Мустие) се концентрира в това да понижи разходите, подобряване на качеството на активите и повишаване на капитала. Емисията на права беше очаквана, имайки предвид усилията, които мениджмънтът полага", коментира за Bloomberg Луиджи Трамонтана от Banca Akros.
Въпреки протичащото преструктуриране на компанията на годишна база книжата ѝ са изгубили половината от стойността си. Банковият сектор в страната беше обект на разпродажби от началото на годината, след като натискът на капиталовите пазари от първите месеци на 2016 г. отстъпи място на началото на консолидацията в сектора по инициатива на бившия вече пример Матео Ренци. От нея си проличаха проблемите на фрагментираната банкова система, а именно липсата на капитал и лошите вземания, които бяха затвърдени и от стрес теста на европейските банки, показал ниската им капиталова адекватност.
Оставката на Ренци пък донесе нови разпродажби, тъй като отслаби институционалната подкрепа в преструктурирането на сектора. Въпреки това Unicredit показа желание да спази ангажимента си към ЕЦБ, докато конкурентите ѝ все още се бавят.

fasttext_language: bg


description: Едно от нестандартните обяснения може да е фалитът на КТБ

title: Изненади с растежа

maintext:
© Инна Павлова
В последно време данните за реалното нарастване на българския брутен вътрешен продукт (БВП - основната мярка за обща стопанска активност) са изненадващи, при това предимно в положителна посока. През 2015 и 2016 г. фактически измерваното от националната статистика увеличение на реалния БВП надхвърля всички прогнози.
Вече две пълни години всички български и международни (примерно на МВФ или на Европейската комисия) предвиждания за ръста на БВП на България се ревизират само нагоре. За първи път от почти десетилетие насам традиционно свръхоптимистичното Министерство на финансите се оказа твърде консервативно и залагаше при бюджетирането си очакван ръст, който беше надхвърлян.
Напълно основателно възниква въпросът на какво се дължи това. Откъдето и да се погледне, той няма прост отговор. Много неща едновременно могат да обяснят някой аспект на изненадите с растежа през последните две години.
Например в България винаги съществува една група анализатори, които не приемат данните за чиста монета и винаги твърдят, че те лъжат. Ако тяхната гледна точка отговаря на действителността, всъщност очакванията са били сравнително точни и само данните на статистиката са нереалистично завишени. Обикновено с аргументите на тези анализатори е трудно да се спори, защото, ако се отхвърлят данните на официалната статистика, не остават никакви други данни, въз основа на които да се води спорът.
Но в днешно време аргументите за проблем със самите данни за съжаление не могат просто да се отхвърлят като трудни за проверка. Причината е състоянието на самата национална статистика. Вече няколко години поред тя непрекъснато ревизира, при това с огромни стойности, собствените си данни. При това не става въпрос за напълно нормалните и сравнително дребни ревизии поради постъпване на по-нови и по-пълни източници на информация, а за преразглеждания в огромно количество, които в определени случаи водят до качествени изменения.
БВП за 2015, който само половин година след първоначалните данни на НСИ беше ревизиран нагоре с над 2 млрд. лв. (номинално) и с над 0.6 процентни пункта (реално, това е много сериозна ревизия), е само един от много примери. Значително по-фрапантни са ревизии за отдавна отминали, но важни в българската стопанска история периоди. Например според последните данни на НСИ в периода 1996-1997, който толкова много българи толкова болезнено си спомнят, всъщност рецесия не е имало. За сметка на това през 1999 – година, която икономически никой с нищо кой знае какво не си спомня, изведнъж вече имаме рецесия, по-голяма от размера на срива у нас в резултат на световната Велика рецесия. Извън тези по-драстични ревизии има поне още няколко по-малки.
През последните години данните за българския БВП буквално танцуват казачок и всеки, който ги поставя под съмнение, е в пълното си право. Така че поне една част от отчитания изненадващо висок растеж напоследък може да е просто фикция на статистическите данни, а не реалност. Задача на НСИ е да ни убеди, че това не е така.
Извън този особено сериозен проблем обаче изненадващо високият реален ръст на българския БВП през 2015 и 2016 г. може да има и няколко други непротиворечащи си обяснения. Едно от тях е стандартното обяснение с положителен кейнсиански шок през 2015 и началото на 2016 г. поради ударното разплащане по линия на европейски фондове в края на предходния програмен период. По тази линия особено голям е приносът на т.нар. колективно потребление, което отразява правителствени разходи точно от типа "усвояване на еврофондове". То регистрира много високи темпове на растеж през втората половина на 2015 г. и, изглежда, пак се посъбужда през третото тримесечие на 2016.
С цел идеологически баланс на обясненията веднага може да се предложи и едно антикейнсианско. То е, че през тези две години държавният бюджетен дефицит беше сериозно намален, дори през 2016 има излишък, и публичните финанси бяха видимо стабилизирани. За пореден път в българската стопанска история период на дисциплиниране на публичните финанси (в случая ограничаване на ръста на разходите и увеличение на приходите) съвпада по време с период на ускоряване на растежа.
Износът изпреварва вноса
Друго възможно обяснение е постоянното по-бързо нарастване на износа в сравнение с това на вноса през целия този период, докато за няколкото години преди 2014 това е само епизодично. Дори в рамките на тези две години профилът на нарастването на износа се промени – през едната ръстът беше предимно в износа към трети страни, през другата – към Европейския съюз.
Не на последно място, след пет години потиснатост и непостоянство в епизодите на растеж потреблението на домакинствата сякаш през последната година и половина също започна значително да допринася за увеличената стопанска активност. Това може да е свързано както с ясно видимото увеличение на заетостта, така и евентуално с увеличен апетит на домакинствата да предприемат дълго отлагани по-значими покупки.
С това се изчерпват по-традиционните макроикономически фактори, с които може да бъде обяснен изненадващо високият растеж в България през последните две години. За отбелязване е отсъствието като принос към него на един от считаните за дългосрочно важни фактори – капиталообразуването. Реалната му динамика, освен в отделни тримесечия, е значително по-слаба от общата. За всеки макроикономист това не може да не предизвика загриженост по отношение на дългосрочната устойчивост на регистрирания растеж – няма как една съвременна икономика да расте дълго време, без капиталообразуването да я води изпреварващо.
Накрая може да бъде предложено още едно, отново непротиворечащо на досегашните обяснение за изненадата с растежа. То не е от традиционните и отразява специфичен момент в българската стопанска история. Но съвпадението във времето е дотолкова забележително, че си струва да се открои.
Обяснението е фалитът на КТБ. Тя фалира в края на второто тримесечие на 2014. Точно оттогава насам започнаха и положителните изненади с растежа в България. За трите и половина години преди този фалит икономиката нараства средно с по 0.17% на тримесечие, като най-високата стойност е 0.7%, а най-ниската – спад от 0.3%. За двете и половина години оттогава икономиката нараства близо пет пъти по-бързо, със средно по 0.83% на тримесечие, като най-високата стойност е 1.1%, а най-ниската – 0.6%. Това е показано на графиката.
Двете най-силни тримесечия за целия период от фалита на КТБ досега са не третото и четвъртото на 2015, когато беше истински голямото усвояване и разплащане на еврофондове, не трите тримесечия на 2016 с увеличения износ и стабилизираните публични финанси, а последното тримесечие на 2014 и първото на 2015. Това са двете тримесечия, в които блокираните в КТБ депозити за над 3 млрд. лв. бяха изплатени на депозиторите и се изляха обратно в икономиката.
Обяснението "КТБ" може и да е плод на чисто съвпадение във времето. Но зад него може да се разкаже доста добре логически подредена история – както за това как в последните си години този неудържим проект всъщност е тежал на икономиката, така и за това как неговото "ликвидиране" отпушва поне някакви канали за растеж.
Така или иначе загрижеността дали изненадващо високият растеж на България през последните две години е устойчив е напълно логична. В нито един момент на този период няма ясно видим "двигател" на този растеж – в едно тримесечие сякаш едно нещо изненадва положително, в друго – друго нещо. В тази ситуация песимистът би заключил, че тук няма нещо устойчиво, а става въпрос за просто стечение на обстоятелства и при тяхна промяна приятните изненади ще изчезнат. Оптимистът, от своя страна, би казал, че една истински устойчиво растяща икономика всъщност би трябвало да изглежда точно така – няма един "двигател", но непрекъснато се намира все по нещо да я дърпа напред.
Кейнсиански шок от еврофондове*Георги Ганев е макроикономист в Центъра за либерални стратегии


description: Инвестицията в предпазни средства може да е от няколкостотин до 1500 лв.

title: Наръчник на дишащия

maintext: Има четири месеца в годината (от ноември до февруари), през които въздухът в България е опасен за здравето. Най-уязвими са децата, пешеходците и спортуващите на открито. Рискът е от вдишване на значителни количества отрови (NO2, SO2, CO) + фини прахови частици (PM2.5, PM10), които влезли веднъж в дробовете, остават там завинаги и разболяват.Този мъглив декор може да се избистри, ако някой спре мърсящите автомобили (70% от тези в движение) и конфискува кюмбетата от жилищата (една трета от софиянци се топлят на твърдо гориво). Но при бездействащи институции и заспало гражданско общество промяна няма да има. При това положение всеки се спасява поединично.Инвестицията в предпазни средства не е висока: от стотина лева за респираторна маска до 1500 лв., ако към арсенала се добавят портативен уред за измерване на замърсеността и домашна машина за рециклиране на въздуха. Последното може да изглежда прекалено, но е установено, че въздухът вкъщи може да е до пет пъти по-лош, отколкото е навън, заради влезлите през прозореца замърсители, които се наслагват с остатъците от почистващи препарати, репеленти и парфюми.В страната има 50 измервателни пункта, но само за два града има данни за качеството на въздуха в реално време. Това са http://93.123.36.139 /) и http://air.burgas.bg/ ). Сайтовете дават почасови стойности. Така потребителите знаят кога е опасно да са навън и ако не могат да го избегнат - че е препоръчително да се носи маска.Има и приложения за телефон, които дават тази информация. Най-популярното е Air Quality , което е безплатно и съвместимо с iOS и Android. Данните са само за София и Бургас. Освен почасови стойности има и календарни графики. Така потребителите могат да следят среднодневните стойности и да видят колко пъти в месеца нормите се превишават.Друго безплатно приложение за телефон е френското, което има данни за повече от 350 града. От българските обаче включва само Бургас. Полезното е, че дава възможност за прогнозиране.- най-популярните маски за еднократна употреба, които осигуряват защита от прах до 0.5 микрона. Имат клапан за аерозоли. Цена: 6 - 7 лв. Respiro - е маска за града. Подходяща за спорт. Има филтър, който изисква честа подмяна. Цена: 45 паунда.- е респираторна маска за града, която има клапа за изпускания въздух и филтър за фините прахови частици. Цена: от 20 до 35 долара.Голямо е разнообразието от настолни устройства със сензори за качеството на въздуха в дома. Foobot е монитор, който сканира въздуха в дома в 24-часов режим на работа и хваща най-опасните фини прахови частици, остатъчни химикали от почистващи препарати, плесени. Изисква силен wi fi сигнал. Свети в синьо, когато качеството на въздуха е добро и в оранжево, когато засече проблем. Цена: 199 евро. AWAIR има същите функции. Плюс е, че дава препоръки откъде може да идва замърсяването в дома. Цена:199 доларае разработка под лиценз на Carnegie Mellon University. Засича чрез оптически лазер и отново помага да се засекат източниците на дразнене при алергии, респираторни заболявания и проблеми със съня. Цена: 149 долара- производителят на климатична техника е сред популярните разработчици и на машини за рециклиране на въздуха вкъщи. Уредът е с компактни размери 57.6 см височина и 24.1 см широчина. Подходящ за помещения до 45 кв. м. Филтърът се сменя веднъж на две години. Цена: 817 лв.- освен че пречиства над 99% за прах, вируси и бактерии, уредът и овлажнява въздуха. Икономичен е, с мощност 60W (малко повече от обикновена крушка с нагреваема жичка). Нивото на шум е 36dB. Цена: 799 лв.- e бюджетно решение за по-малки помещения до 20 кв. м. Има 4-степенен режим на работа и 8-часов таймер. Индикатор подсказва кога филтърът е за смяна. Цена: 299 лв.


description: Онлайн-гигантът започва да отваря високотехнологични магазини, които са на път да предизвикат революция при пазаруването на дребно.

title: Amazon Go пренаписва правилата в търговията

maintext:
В "търговския обект на бъдещето" няма продавачи, няма касиери, няма каси, а за безналичните разплащания дори няма да имате нужда от "физическа" кредитна карта.
© JASON REDMOND
800 млрд. долара е щатския пазар на хранителни стоки, чиито правила Amazon смята да промени, използвайки компютърно "зрение" и изкуствен интелект.
го направи с електромобилите,
с таксиметровия бранш, или пък
При пазаруването във въпросните магазини, които ще носят името
код, след което ще може просто да вземе желаните продукти от лавиците и да си тръгне. Всеки път, когато той вдигне дадена стока, автоматична компютърно базирана система ще я добавя във виртуалната кошница в системата на
Според официалния анонс на технологичната компания всичко това ще се случва благодарение на платформа, която комбинира технологии за локализация, компютърно "зрение", самообучаващ се софтуер и изкуствен интелект. Чак при излизане от магазина системата ще изтегля съответната сума от банковата сметка на купувача.
ще стартира като пилотен проект от 20 обекта за продажба на пакетирани хранителни стоки, които трябва да започнат да функционират до края на 2018 г. Първият от тях ще отвори врати в началото на 2017 г. в Сиатъл, където се намира централата на технологичния гигант. Според вътрешен документ, с който онлайн изданието
магазини ще започнат да функционират в градове като Ню Йорк, Маями, Сан Франциско и Лас Вегас. Според разчетите на компанията, ако експериментът проработи според очакваното, на американския пазар може да се появят до 2000 подобни иновативни места за пазаруване през следващите 10 години. Така
За момента е още твърде рано да се каже дали експериментът
с над 5000 супермаркета на територията на САЩ или пък британския
Като оставим настрана очевидните удобства за клиента като премахването на опашките, пестенето на време и премахването на нуждата да се носят пари и кредитни карти,
това автоматично ще остави на улицата милиони касиерки и служители в супермаркетите. По същия начин, както автопилотът на
таксиметровите шофьори, а
Онлайн гигантът Amazon скоро ще пусне магазин във физическата реалност, който има реална възможност да направи технологична революция при продажбите на дребно. Това е на път да се случи по същия начин, както TeslaGoogle – със самоуправляващите се коли, Uber -Airbnb – с хотелиерския. В понеделник компанията на щатския милиардер Джеф Безос официално обяви началото на пилотен проект за нещо, което условно може да се определи като "търговския обект на бъдещето". В него няма продавачи, няма касиери, няма каси, а при безналичните разплащания дори няма да имате нужда от "физическа" кредитна карта.Amazon Go, потребителят ще има нужда само от смартфон със свалено специално приложение и регистрация в информационната система на онлайн гиганта. Всъщност дори "пазаруване" може би не е най-прецизният термин, който описва процедурата - на влизане клиентът само ще трябва да сканира специален QRAmazon или съответно ще я премахва, ако я върне на мястото й.Първоначално Amazon GoBusiness Insider се е запознало, останалите пилотни hightechAmazon навлиза с гръм и трясък на оценявания на 800 млрд. долара американски пазар на търговия на дребно с хранителни стоки.Amazon Go ще проработи ефективно от технологична гледна точка и дали ще се приеме добре от купувачите. При всички положения обаче той ще притисне гигантите в сферата на търговията на дребно от типа на Wal MartTesco да започнат да мислят много по-трескаво по въпроса за използване на компютърните технологии и дигитални модели в своята дейност. Защото в тази сфера компанията на Джеф Безос е минимум две обиколки напред. И ако въпросната концепция сработи с пакетираните храни на дребно, тя лесно може да бъде приложена и в други търговски сегменти, където стоката може да бъде оборудвана със съответния сензор – електроника, облекло, продукти за дома и т.н.Amazon Go със сигурност води след себе си и още нещо революционно на пазара – намаляването на нуждата от нискоквалифицирана работна сила. В развити държави като САЩ, където стойността на труда е основен компонент в цената на продуктите, това ще е основно конкурентно предимство на Джеф Безос. Големият въпрос в случая е колко назад са останалите мастодонти в търговията на дребно, могат ли те да наваксат изоставането и какви ще са социалните последствия от това, ако успеят да го направят. Защото ако всички играчи в тази индустрия успеят да предложат свой вариант нa Amazon Go,Google заплашва превозвачите, Uber –Airbnb – хотелиерите.


description: Задълбочената проверка на регулатора означава, че прехвърлянето на портфейла на британската група се измества за 2017 г.

title: КЗК ще проучва допълнително сделката между "ВИП секюрити" и G4S

maintext:
Създадената от Атанас Симеонов "ВИП секюрити" е вторият по големина играч на охранителния пазар в България
© НАДЕЖДА ЧИПЕВА
От бранша се притесняват за свиване на конкуренцията при инкасо услугите.
Комисията за защита на конкуренцията (КЗК) обяви, че започва задълбочено проучване на сделката, с която "ВИП секюрити" иска да придобие българския бизнес на най-голямата компания за сигурност и охрана в света – британската G4S. Новината за подготвяната покупка стана ясна в средата на октомври от изпратеното до антимонополния регулатор уведомление за намерението за концентрация. С решението на комисията да разследва детайлно ефектите от концентрацията върху конкуренцията на пазара, приключването на сделката, чиято стойност не беше обявена, се измества най-вероятно за първото тримесечие на следващата година.По закон решението на КЗК при искания за концентрация се издава в срок от един месец от подаването на уведомлението за нея от страна на участниците в сделката. Ако обаче регулаторът реши да проведе задълбочено проучване, започва да тече нов 4-месечен срок, в който да постанови решението си, като в случаи с фактическа и правна сложност този срок може да се удължи с до 25 работни дни."ВИП секюрити" е вторият по големина играч на охранителния пазар в България и това е поредният опит на компанията да разшири бизнеса си с придобивания на конкуренти – след покупките на "Оптима файненшъл сървисиз" и "ЗС СОТ" в миналото. Сделката за българското портфолио на G4S, обособено в местното дъщерно дружество "Г4С секюрити сълушънс", би позволило на купувача да се доближи до пазарния лидер в страната – "СОТ 161"."ВИП секюрити" обаче е водещата охранителна компания в сегмента на инкасо услуги, където към 2015 г. държи над 50% от пазара, а придобиването на портфейла на G4S допълнително ще засили тази позиция – дъщерното дружество на британската група осъществява между 10 и 20% от инкасо услугите в страната, става ясно от публикуваното от КЗК решение за започване на задълбочено проучване. Това е и основното съображение, изтъкнато в депозираните пред регулатора становища от конкуренти и асоциации на охранителни компании – сдружение "Индустриален клъстер Сигурност" и сдружение "Съюз на фирмите за охрана и сигурност". В общото си становище от двете браншови организации посочват, че е налице риск от образуване на монополна структура и липса на ефективна конкуренция в сегмента на инкасо услугите, което "може да доведе до застрашаване качеството на сигурността на банковите и финансовите институции, търговските вериги, лизинговите дружества, трезорите, частните компании и всички използващи тези услуги от двете дружества", които са обекти на сделката. Част от индивидуалните становища на отделни играчи в сектора, депозирани пред КЗК, също отбелязват риска от намаляване на конкуренцията конкретно в инкасо сегмента.Въпреки наличието на ясно изразен доминантен играч в него като цяло инкасо услугите са най-малкият сегмент от общия пазар на охранителни услуги. Според малкото налична публично достъпна информация от данните от регистъра на МВР за издадените лицензи по Закона за частната охранителна дейност оповестените от компаниите на пазара финансови отчети и извършеното от експертите от Центъра за изследване на демокрацията проучване "Частният охранителен сектор в България" пазарът на инкасо и касови услуги представлява под 10% от целия пазар. Най-голям дял от пазара на охранителни услуги заема сегментът на физическа охрана – 60-70%, следван от охраната със СОТ, чийто дял е между 10-20%. Останалата част от пазара се заема от услуги по лична охрана, охрана на масови мероприятия, инженерингови дейности по изграждане на обекти и др., се посочва в решението на КЗК.


description: Основателят на на фондация "Заедно в час" Евгения Пеева оглави тазгодишното издание на класацията на портала Uchi.bg

title: Българските новатори в образованието за 2016 г.

maintext:
Евгения Пеева и Светлин Наков
[Uchi.bg]
Топ 10
1. Евгения Пеева, "Заедно в час"
2. Светлин Наков, Софтуерен университет
3. Светозар Георгиев и Васил Терзиев, "Академия на Телерик"
4. Дарин Маджаров, "Уча.се"
5. Явор Джонев, системата Jump Math
6. Траян Траянов, "Заедно в час"
7. Райчо Райчев, "Космически предизвикателства"
8. Кирил Митов, училище по роботика Robopartans
9. Любомир Бабуров, Ratio
10. Кристина Цветанова и Слави Славев, "Блайтаб"
Основателят и изпълнителен директор на фондация "Заедно в час" Евгения Пеева е победителят в тазгодишното издание на класацията "Новатори в образованието".Подреждането се изготвя по инициатива на образователния портал Uchi.bg и си поставя за цел да отличи личностите, организациите и инициативите, които имат най-голям принос за развитието на тази сфера благодарение на въвежданите от тях нови обучителни методи и технологични решения, с които се създават нови възможности за усвояване на знания или за това ученето да стане по-достъпно за повече хора. През 2016 г. в съревнованието са участвали 45 личности, организации и инициативи, които са били оценени от жури, съставено от представители на образователния сектор, на технологичния бранш и от журналисти.Втората позиция тази година е за основателя на Софтуерния университет и съосновател на Академията на "Телерик" Светлин Наков. Самата Академия на "Телерик" и други двама от основателите й – Светозар Георгиев и Васил Терзиев, заемат третото място. Отличените личности и организации бяха наградени на специална церемония във вторник."Целта на класацията "Новатори в образованието" е да привлече общественото внимание към десетките инициативи и организации, които ежедневно внасят позитивна промяна в образователната среда в България, най-често без подкрепа от страна на държавата и със свои собствени усилия", коментира председателят на журито на конкурса доц. д-р Наталия Футекова."Тази класация със сигурност е субективна и е трудно да се определи коя организация заслужава повече и коя по-малко да е на първо място. По-важното, според мен, е с нея да инициираме по-широка обществена дискусия за динамичните промени в образованието ни и нарастващият интерес към класацията показва, че сме на прав път", казва още тя.


description: С най-голям принос за ръста са еврофондовете, следват частни инвестиции в жилищни и енергийни проекти

title: Строителство в подем

maintext:
Около 10% от всички договори в сектора се дължат на новото жилищно строителство
© НАДЕЖДА ЧИПЕВА
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Произведената строителна продукция през 2016 г. е нараснала със 7.4% и достига 16 млрд. лв. по данни на строителната камара.
Но гигантите в бранша са едва 2% от всички строителни фирми на пазара и над 80% от приходите им се дължат на европейските фондове. Освен тях има още 4500 компании - средни и малки по размер, за които изминалата 2015 г. също може да се нарече добра. Логично е - възходът на големите и ударните разплащания по оперативните програми издърпаха целия сектор. Съживяването при малките и средните фирми се дължи и на други фактори - устойчивата тенденция за ръст на жилищното строителство например. Делът му е около 10% от всички договори в строителството, според данни на Камара на строителите в България (КСБ), но ръст има.
Трябва да се има предвид, че данните за строителната активност се различават. Тези на КСБ показват 1.5% ръст на издадените разрешителни за строеж на жилища и увеличение с 13% на разгънатата площ. Според статистиката на
Нарастването с шест пъти на оборотите на старозагорското дружество "Клас Бойчев" го изстрелват на второ място. Основната му дейност е свързана с изграждане, преустройство и поддържане на тръбопроводи, отоплителни и технологични инсталации и др.
През последните 6 години 80% от проектите на компанията са финансирани с евросредства, основно по Програмата за развитие на селските райони и Програмата за енергийна ефективност. През изминалата година е завършила 4 големи обекта от селската програма, един от които е за изграждане на отоплителни системи във ферми за отглеждане на пуйки и патки в Ихтиман. "В областта на агробизнеса трябва да представиш семпли, евтини и надеждни решения. Те трябва да бъдат евтини и като експлоатация и ремонт", коментира успеха на компанията управителят Мартин Бойчев ( големи обекта от селската програма, един от които е за изграждане на отоплителни системи във ферми за отглеждане на пуйки и патки в Ихтиман. "В областта на агробизнеса трябва да представиш семпли, евтини и надеждни решения. Те трябва да бъдат евтини и като експлоатация и ремонт", коментира успеха на компанията управителят Мартин Бойчев ( повече за "Клас Бойчев" може да прочетете тук ).
Третото място отново е за компания, базирана извън столицата и неангажирана с изцяло строителна дейност. Това е създадената през 2008 г. в Костинброд "Космострой груп", която се занимава с разрушаване на строителни обекти, демотаж и извозване на строителни отпадъци. Оборотите й през 2015 г. растат с над 388% спрямо година по-рано и достигат 6.153 млн. лв. Още по-голямо е увеличението на печалбата - над 10 пъти - от 88 хил. лв. на 939 хил. лв. По думите на нейния собственик и управител Мирослав Гаврилов тази година ще бъде още по-добра. Причината е ангажирането на компанията с разрушаването и демонтажа на многобройните обекти в металургичния комбинат "Кремиковци". Това е основният и най-голям клиент на фирмата. През 2015 г. "Космострой" е премахнала редица обекти в "Кремиковци", като за всеки от тях се е явила на търг за избор на изпълнител. Тази годината работата по разчистването на металургичното предприятие продължава. По думите на Стефан Узунов ситуацията в сектора е се подобрила за всички през 2015 г.
Докато за гигантите в строителството и онези, които разчитат на еврофондове, тази година се очертава тежка след златната 2015 г., динамично развиващите се малки и средни компании имат много повече поводи да са оптимисти. Шансове да се задържат на гребена на вълната имат най-вече компаниите в сектора на жилищното строителство и онези, ангажирани с енергийна ефективност - тук инвестициите са не само по линия на държавата, общините и ЕС, но и на частни вложители, които побързаха да се възползват от раздвижването на жилищния пазар след кризата. Статистиката е категорична: през първата половина на 2016 г. високото строителство в столицата бележи ръст от над 100%
езависимо от регистрираната положителна тенденция все още има трудности - липсата на сигурност, високата междуфирмена задлъжнялост, липсата на условия за стимулиране на чуждите и местни вложения и др. Тези фактори дърпат назад не само строителството, но и икономиката като цяло.
Изминалата 2015 г. ще остане в историята на строителния бранш като най-добрата от срива на имотния пазар през 2009 г. Това се усети най-вече при големите компании, изпълняващи инфраструктурни проекти - техните обороти се удвоиха и дори утроиха. Добрите резултати обаче не се дължат на добро управление или изключителната стратегия на ръководството, а на края на програмния период на европейските оперативни програми. Миналата година беше последната, в която се разплащаха големите строежи, финансирани с европейски средства - пречиствателни станции, водопроводи, канализация, транспортни и железопътни проекти. Благодарение на тях за една година към компаниите потекоха над 2 млрд. лв. Големите печеливши се оказаха онези местни фирми с ВИП достъп до обществени поръчки.Националния регистър за ново строителство и реконструкции (bcc.bg), отчитаща всички започнати строителни обекти, ръстът при жилищните проекти на годишна база е цели 86%, като с най-голям дял е столицата. Регистърът отчита и възстановяване на пазара на офис площи с увеличението от 52%. За пръв път през последните три години се регистрира повишение при търговските площи, където има 112.99% повече започнати да се изграждат квадратни метра разгъната застроена площ. Въпреки увеличението обемите остават сравнително ниски, се посочва в анализа на bcc.bg.Класацията на най-динамично растящите средни и малки строителни фирми показва, че приходите им са се увеличили с над 255% - от 75.6 млн. лв. през 2014 г. до 267.7 млн. лв. през 2015 г. Оборотите на компаниите от топ 20 в подреждането са нараснали с близо 24% - от 22 на над 27 млн. лв. В топ 10 влизат компании от всякакъв профил - такива, които работят основно по изграждането на малки и средни по мащаб строителни обекти, финансирани по Програмата за развитие на селските райони, както и такива, които разчитат изцяло на частни инвестиции. Тук са и компании, ангажирани с енергийна ефективност, топлинни инсталации, разрушаване и демонтаж на строителни обекти и др.С най-голям ръст на приходите и на първо място в класацията е строителната компания "Крит" с 24-годишна история зад гърба си. В годините преди кризата тя е една от най-големите, но след срива на имотния пазар влиза в графата на средните по мащаб - с под 249 служители и оборот под 95 млн. лв. Приходите й през 2014 г. са едва 1.7 млн. лв., а година по-късно - най-вероятно заради раздвижването на пазара на жилища и ваканционни имоти, скачат на над 13.5 млн. лв. От ръководството на компанията не пожелаха да коментират на какво се дължи промяната в представянето.Софийската "БМ инженеринг груп" - на четвърто място в класацията с ръст на оборота от над 340% до 16.45 млн. лв., е представител на строителните компании, ангажирани с европроекти, и по точно тези за неземеделски дейности от Програмата за развитие на селските райони. По същата програма се финансираха много спортни площадки, градски центрове, енергийна ефективност на училища и детски градини в малки населени места, паркове, улична мрежа, къщи за гости и др. Фирмата е работила по проекти в Чирпан, Тополовград, Костинброд, Божурище и др."Ръстът се дължи на разплащането на проектите от изтеклия програмен период. Всички строителни фирми имаха работа", казва собственикът Алберт Александров. "Сега, през 2016 г., нещата са доста по-зле, новият програмен период още не е започнал, а, изглежда, това са основните източници на инвестиции в сектора. Трудно може да се разчита на чужди или местни инвеститори", продължава Александров и припомня проблема с невърнатия от държавата ДДС: "Все още не сме си получили ДДС в пълен размер, или по-точно 25%." През тази година мениджърът разчита основно на средствата от Националната програма за енергийна ефективност на жилищни сгради.. При административните сгради, търговските и промишлените обекти също се наблюдава увеличение.


description: От СДС прогнозират, че настоящия кабинет ще бъде запазен като служебен до края на мандата на Плевнелиев

title: Преговорите между РБ и ГЕРБ ще са в последния момент

maintext:
1
2 Според Цветанов срещата с РБ ще е в неделя или понеделник, а преди това партията ще обсъди възможностите с Борисов
© ЮЛИЯ ЛАЗАРОВА
1
2 Реформаторският блок на срещата с президента
© Георги Кожухаров
Депутатите ще почиват до 10 януари
Въпреки политическата криза депутатите си запазиха дългата ваканция за празниците и ще почиват 19 дни - от 22 декември до 10 януари, както предвижда правилникът на НС. В сряда 108 народни представители одобриха предложение на ГЕРБ, според което последното заседание на парламента за тази година ще бъде на 22 декември, а първото - на 11 януари 2017 г. "Против" гласуваха седем депутати, а 24 се въздържаха. Депутатите отхвърлиха предложение Петър Славов от РБ първото пленарно заседание да бъде на 4 януари.
Все пак се предвижда едно извънредно заседание на депутатите на 20 декември (вторник) и заседания на парламентарните комисии на 9 и 10 януари, които към този момент не са насрочени.
Срещата на Реформаторския блок и ГЕРБ, след която ще стане ясно дали ще има кабинет в рамките на този парламент, ще бъде в неделя или понеделник, съобщи председателят на ГЕРБ в парламента Цветан Цветанов. Това означава, че преговорите за ново правителство ще се водят в последния възможен момент. Реформаторите си дадоха срок до понеделник, преди да върнат мандата на президента Росен Плевнелиев, след като го получиха във вторник. По конституция те имат една седмица."Трябва да се отнесем с необходимото политическо уважение към Реформаторския блок, защото те са третата политическа сила, която получава мандат за опит за съставяне на правителство", каза Цветанов. Той добави, че в петък и събота от партията ще обсъдят възможностите с премиера Бойко Борисов на ниво изпълнителна комисия, както и със структурите в страната. Според Цветанов степента на вероятност за подкрепа на кабинет на блока "може би е по-малка, но сме длъжни да поговорим и да обсъдим всякакви възможни варианти".ГЕРБ на няколко пъти вече заявяваха категорично, че няма да участват в опити да бъде съставен нов кабинет в рамките на този парламент. За това и преобладаващите настроения в блока бяха за директно връщане на мандата на президента. В края на миналата седмица групата на РБ дори взе решение за това. След това обаче от СДС влязоха в сблъсък по темата с ДБГ на Меглена Кунева и в крайна сметка Божидар Лукарски наложи мнението си. Във вторник представители на РБ приеха мандата от президента, но те бяха само от СДС, БНС и БЗНС. Нито един лидер на партия от РБ не се яви в президентството.Лидерът на СДС пък неколкократно обясни, че желанието им е правителство с този мандат да направи ГЕРБ, а Борисов отново да е премиер. Костадин Марков (СДС), който беше един от четиримата, взели третия мандат, коментира в сряда отново, че национално отговорната позиция е "да се опитаме да оползотворим мандата". Според него имената в евентуалния кабинет не били важни, но той си представя новото правителство в почти същия състав.Стратегията на Реформаторите и в частност на СДС да "тупат топката", за да се избегне съставяне на нов служебен кабинет или да да се запази сегашният като служебен, разбира се, с участието на "реформаторски" министри, е очевидна. В сряда и Марков заяви, че "едва ли ще има служебен кабинет за три седмици". Той предположи, че това правителство ще бъде оставено до края на мандата на Плевнелиев на 22 януари, макар да отрече Реформаторите да "губят време" нарочно.Проблемът със съставянето на нов служебен кабинет е в това, че той ще управлява изключително кратко време и вероятно ще бъде сменен от новоизбрания президент Румен Радев след 22 януари.


description: Кафетерия

title: Някои го предпочитат горещо

maintext:
[Ember Tech]
Става въпрос за чаша, която държи кафето или чая ви на желаната от вас температура часове наред.
До момента Ember Technologies са набрали 4.8 млн. долара финансиране. Умните чаши вече се продават и в Starbucks на цена 150 долара, а екипът на младата компания работи по следващите си продукти, които трябва да излязат през следващата година на пазара.
Термусът е мъртъв, да живеят полупроводниците! Общо взето, така звучи идеята зад чашите на Ember Technologies. Миналата година младата компания започна кампания в Indiegogo и до момента е успяла да продаде 4 хил. бройки от разработката си.За разлика от термусите, които ползват изолационни технологии, чашите Ember използват полупроводници, които позволяват поддържане на избраната топлина. Разбира се, в свързания свят това далеч не е достатъчно. Към чашата, която трябва да се зареди, преди в нея да бъде налята течност, има и мобилно приложение. Именно с него можете да настроите температурата.


description: Образованието и бизнесът започват плахо да си говорят, но истинската среща тепърва предстои

title: Бавното сближаване

maintext:
Кариерната ориентация трябва да започва още от училище
© ГЕОРГИ КОЖУХАРОВ
Текстът е част от специалното издание "Най-добрите университети в България". То използва данните от Рейтинговата система на висшите училища в България 2016, създадена от консорциум "ИОО-С" в изпълнение на обществена поръчка на Министерството на образованието и науката. Системата подпомага потребителите при избор на висше училище, а в специалното издание на "Капитал" можете да намерите анализ на изводите от рейтинга, както и полезна информация за ключови специалности, университети, студентски обмен и възможности за финансиране на образованието. Изданието може да бъде намерено в дигитален вариант в библиотеката на capital.bg, а в хартиен – в търговската мрежа (OMV, Лукойл, BILLA, Inmedio, Relay, One minute, Lafka – централни обекти) или с онлайн поръчка. Всички текстове по темата можете да откриете тук.
Понякога може и без висше
От създаването си преди пет години рейтинговата система на висшите училища отчита един притеснителен факт - над половината от висшистите през първите пет години след завършването си работят на позиция, която не изисква висше образование. Ако един студент учи туризъм например, в пъти по-вероятно е след средно четири години в университета да работи на позиция, за която дипломата изобщо не му е трябвала. Според данните в рейтинга под 20% от завършилите това направление през последните пет години се реализират спрямо високата си образователна степен. Ниското приложение на висшето образование важи и за сфери като хранителните технологии, металургия, животновъдство, а дори и философия. Този резултат е стабилен през годините и очертава голямата пропаст между последните години на средното образование и някои области на пазара на труда.
"Фактът, че над половината от висшистите продължават да работят на позиции, за които не се изисква висше образование, означава, че те заемат част от работните места, на които биха могли да се реализират хора със средно или по-ниско образование", коментира Георги Стойчев. За него това има две последици. От една страна, се ограничават шансовете за реализация на хората с по-ниска степен на образование, защото трябва да се конкурират с хора с по-висока. От друга страна, това отлага с 4-5 години излизането на пазара на труда на някои хора. "Тези дисбаланси говорят за наличието на разминаване между структурата на образователната система и непосредствените нужди на пазара на труда", смята Стойчев. Той отбелязва обаче, че в дългосрочен план това не е непременно лошо - допълнителната квалификация във висшето образование може да направи хората по-гъвкави за промените на пазара на труда.
В краткосрочен план обаче част от българската икономика е изправена пред проблема, че много от завършилите университет нямат необходимите умения по съответната професия и трябва да бъдат обучавани от фирмите. През последните години няколко инициативи се опитват да попълнят част от тази дупка в средното образование с въвеждането на дуална форма на обучение, в която през последните две години от гимназията учениците правят практика във фирми. "Ако дуалната форма на обучение в средното професионално образование навлезе в повечето училища в страната и бъде добросъвестно и качествено реализирана, бизнесът би си осигурил голяма част от кадрите оттам", категорична е София Дамянова, мениджър проект "Дуално обучение" към търговския отдел на австрийското посолство.
За да стане това обаче, професионалното обучение трябва да стане много по-атрактивно за учениците и техните родители. В момента на бившите техникуми се гледа като на училища с ниско качество, където отиват децата, които не могат да се класират другаде. Те не са привлекателни и за добрите учители и това се отразява на обучението в тях. Според Петя Евтимова, която ръководи екипа на българско-швейцарския проект за дуално обучение, начините на преподаване в училище трябва да бъдат съвременни, учебниците да имат модерно съдържание, да има приятна среда за учене, както и условия за добро практическо обучение на учениците - такова, че те наистина при завършването си да имат умения в професията. "Но за да говорим за атрактивност на средното професионално образование, трябва да споменем и значението на достойното заплащане - не можем да очакваме добри практически умения от завършващите професионално образование и в същото време да искаме да работят за минимална работна заплата", допълва Евтимова.
И София Дамянова, и Петя Евтимова смятат, че работодателите са готови да обърнат по-голямо внимание на професионалното образование и да наемат служители с такава квалификация. "За директния достъп до пазара на труда има значение и доброто планиране на търсене и предлагане", смята Евтимова и допълва, че свръхпроизводството на висшисти не спомага за решаване на този проблем. Тук голяма е ролята на бизнеса, който трябва да покаже и перспективите от завършването на съответната професия и да инвестира усилия в съвместна работа с училищата и дори директно с учениците и техните семейства.
Когато миналата година педагогиката измести правото от третата позиция на най-желаните специалности, не беше ясно дали това е случайност или част от тенденция за намаляване на студентите в най-масовите направления. След излизането на резултатите от рейтинга на висшите училища през 2016 г. вече може да се говори за леко преструктуриране на висшето образование. Икономиката и администрацията и управлението продължават да преобладават в избора на завършващите ученици, но броят на студентите в тях е с 15% по-малък в сравнение с 2013 г. За сметка на това се разширяват направления като медицина, педагогика и информатика и компютърни науки - все професии, от които работодателите и обществото ще имат нужда през следващите няколко години. Този факт дава някакви основания да се говори за начало на рационализирането на избора на кандидат-студентите и обръщане на висшите училища към спецификите на икономиката.За изпълнителния директор на "Отворено общество" Георги Стойчев тенденцията за увеличаване на студентите в направления, от които работодателите имат нужда, за сметка на такива, за които през последните години се смяташе, че има неоправдана масовизация, се дължи на комбинация от фактори. Сред тях са както политиките на Министерството на образованието и науката за частично обвързване на финансирането на висшите училища с пазарната реализация на завършилите, така и наличието през последните няколко години на достъпна информация за състоянието на висшето образование и връзката му с пазара на труда. "Тези фактори създават едновременно стимули и предпоставки за рационализиране на поведението и избора на кандидат-студентите и за доближаване на структурата на висшето образование до нуждите на пазара на труда", коментира Стойчев.Бързо развиващата се IT индустрия беше първата, която преди няколко години започна да настоява за реформи в образованието така, че то да подготвя качествени хора за пазара на труда. Макар ключът тук да е по-скоро в училищното образование, висшето вече предлага много възможности за квалификация в най-търсените компютърни специалности - както в университет, така и в често движените от самия бизнес IT академии. "Младите хора имат желание да се развиват и за това говори засиленият интерес към компютърните науки и IT технологиите", коментира Диана Стефанова, управляващ директор на развойните центрове на VMware за България, Европа, Близкия изток и Африка. Според нея обаче има потенциал за още. "Нуждата на IT индустрията все още е по-голяма от броя на специалистите, които завършват", казва тя и смята, че е необходимо темповете на увеличаване на студенти по информатика да се ускорят. Президентът на "Мусала софт" Елена Маринова смята , че обръщането на тенденцията идва след повече от десет години "просветителска работа, индивидуални инициативи на много компании и лобиране и въвеждане на мерки от страна на последните няколко правителства". Тя предполага, че влияние върху избора на кандидат-студентите е оказала и реализацията на едно цяло поколение хора в технически специалности, които са показали, че IT секторът е печеливш в много аспекти.Друг е въпросът дали висшите училища, които в голямата си част изостават като база и внедряване на нови технологии и преподавателски методи, успешно подготвят младите хора по информатика и компютърни науки. Студенти в тези науки, с които "Капитал" разговаря, разказват, че са със смесени чувства към предложеното им от университетите им. От една страна, висшето образование трудно догонва бързо развиващата се индустрия и връзка с практиката рядко има, от друга, пък им дава възможност за изграждане на контакти.Ако при информатиката засиленият интерес може много лесно да се обясни, по-големият брой студенти по медицина и педагогика е донякъде загадка. Двете професии не дават перспективи за добра реализация в България - освен обидно ниските заплати младите учители попадат в нереформирана система с остарели навици, а младите лекари пък удрят на камък още със специализацията си, която рядко протича адекватно.От тази година държавата направи педагогиката, както и информатиката, приоритетна специалност и я обвърза с финансови стимули за висшите училища и студентите. При медицината голямо влияние оказва броят на чуждестранните студенти - в България обучението на бъдещите лекари, фармацевти и стоматолози все още се смята за качествено и на добра цена в сравнение със западноевропейските държави. Както чуждестранните, така и голяма част от българските студенти обаче гледат към реализация в чужбина още преди да са си взели дипломата.За да може връзката образование - бизнес да има наистина дългосрочен ефект за икономиката и обществото, са нужди още много усилия. И те трябва да започнат още от училище. "Изборът на реализация и висше образование се прави далеч преди последната гимназиална година", категорични са Мирела Хаджиева и Добромир Добрев, експерти в сферата на висшето образование. И препоръчват данните от рейтинговата система да бъдат разпространени в системата на училищното образование. "Струва ми се, че все още и работодателите, и висшите училища не са достатъчно активни в комуникацията си с гимназистите", смята и Георги Стойчев. Според него усилията за обвързване на финансирането на висшите училища с реализацията на завършилите на пазара на труда трябва да продължат, както и тези за гарантиране на възможностите за информиран избор от страна на кандидат-студентите.Според Диана Стефанова от VMware бизнесът има много какво да предложи за повишаването на знанията на IT специалистите в България. "От една страна, университетите предоставят среда за развитие на теоретични познания, а от друга, бизнесът може да приложи работещите модели и да даде практическо ноу-хау", смята тя. И дава за пример някои инициативи на компанията - IT академии със СУ "Св. Климент Охридски" и Нов български университет, лятно практическо обучение за студенти (Talent Boost) и споразумение с Техническия университет - София, за тригодишно сътрудничество в областта на научноизследователската дейност. "Целта на тези партньорства е създаването на среда за развитие на технологични иновации чрез предоставяне на най-модерни технологии и експертен опит от страна на VMware", обяснява Стефанова. Компанията инвестира усилия и в промотирането на професията на IT специалист и участва в инициативи за ангажиране на повече жени в тази индустрия."Колкото по-ранен е контактът на студентите с бизнеса, толкова е по-голяма гаранцията, че те ще намерят бърза реализация на пазара на труда по специалността си", смятат от Техническия университет - София. Според данните им до 80% от подготвените от висшето училище специалисти в рамките на една година след завършване си намират работа по специалността, и то в България.За Елена Маринова от "Мусала софт" срещането на бизнес и университети вече се случва. "Вярвам, че колелото вече е трудно обратимо завъртяно", казва тя, но предупреждава за една друга притеснителна тенденция напоследък - силно отстъпване от страна на университетите от академичното за сметка на приложното. "Ако допреди няколко години беше изключително трудно за компаниите да влязат в учебния процес, сега отиваме в другата крайност и на места с лека ръка се жертват базови предмети, за да е "по-привлекателно" обучението", забелязала е Маринова. Според нея това ще даде резултат и позитивен тласък в краткосрочен план, защото ще се появят повече "занаятчии", но "за да бъде България дългосрочно конкурентоспособна, иновативна и произвеждаща висока добавена стойност, са необходими висококвалифицирани, мислещи, гъвкави хора със стабилна основа, върху която да могат да градят всичко онова, което още не се е появило"."IT секторът се развива изключително бързо и за да си добър и да се развиваш в тази сфера, трябва да следваш динамиката на индустрията", категорична е Диана Стефанова от VMware. Качествата, които компанията търси у бъдещите си служители, са експертиза и капацитет за намиране на разнообразни и ефективни решения на предизвикателствата в ежедневната работа, както и т.нар. меки умения, които са изключително важни при работата в международни компании и способността за работа в екип. "Стабилна основа за професионална кариера, потенциал за развитие, желание за учене, позитивно отношение, екипност", изрежда и Елена Маринова от "Мусала софт"."Проблем за бизнеса е това, че все още специалистите, които излизат от университетите, не са достатъчно добре подготвени за нашите изисквания – имат теоретични знания без допир до практиката, имат познания в дадена материя, без да са уверени, че могат да бъдат приложени в действителност", коментира HR мениджърът на "Елкабел" Мариана Добрева. При наемането на нови служители освен необходимата квалификация и компютърна грамотност компанията търси желание за работа, аналитични или изследователски умения, инициативност, мотивация за бъдещо развитие, креативност и иновативно мислене, способност за работа самостоятелно и работа в екип, гъвкавост и адаптивност, отговорност и лоялност.


description: Висшите училища, които инвестират в научни изследвания, са малко, но качеството им се повишава

title: Има ли наука в българските университети

maintext:
© АНЕЛИЯ НИКОЛОВА
Текстът е част от специалното издание "Най-добрите университети в България". То използва данните от Рейтинговата система на висшите училища в България 2016, създадена от консорциум "ИОО-С" в изпълнение на обществена поръчка на Министерството на образованието и науката. Системата подпомага потребителите при избор на висше училище, а в специалното издание на "Капитал" можете да намерите анализ на изводите от рейтинга, както и полезна информация за ключови специалности, университети, студентски обмен и възможности за финансиране на образованието. Изданието може да бъде намерено в дигитален вариант в библиотеката на capital.bg, а в хартиен – в търговската мрежа (OMV, Лукойл, BILLA, Inmedio, Relay, One minute, Lafka – централни обекти) или с онлайн поръчка. Всички текстове по темата можете да откриете тук.
Научните изследвания не изглежда да са сред приоритетите на повечето български висши училища. Ако средствата от новата оперативна програма за образование и наука се инвестират ефективно, това има шанс да раздвижи университетските лаборатории, но засега мнозинството от учебните заведения са концентрирани най-вече върху привличането на повече студенти, а на преподавателите рядко им остава време да мислят за научната си кариера. Въпреки това има няколко български висши училища, които успяват да поддържат качество в научната си продукция, а според тазгодишното издание на рейтинговата система дори го повишават.Софийският университет, Медицинският университет – София, и Химикотехнологичният и металургичен университет са висшите училища с най-висок индекс на цитируемост на научните публикации. По този показател физическите науки и математиката в СУ изпреварват всички други научни области и висши училища. След тях се нареждат фармацията и медицината в МУ - София, както и химическите науки в СУ. Математиката и биотехнологиите в СУ също са напред в научните класации, а екипът от направление науки за земята в Нов български университет успява да постигне най-висок средногодишен ръст на средния брой цитирания на статия от международната база данни Scopus.В МУ - София, планират няколко инициативи в научната област, разказва ректорът на университета проф. Виктор Златков. Една от целите е например да има по-ефективна стратегия за повишаване на икономическия и социалния статус на академичния състав и създаване на условия за професионално израстване, квалификация и специализация, така че качество на преподавателската и лечебната дейност да се повиши, а с това и професионалното самочувствие. Предвижда се целево финансиране за научноизследователската дейност и обучение на докторанти и млади учени, както и стимули за публикуване на резултатите от научните изследвания в научни списания с импакт фактор. Университетът иска и да разшири стратегическите си партньорства и съвместни научно изследователски програми с водещи европейски научноизследователски центрове. Сред плановете на МУ - София, е и кандидатстването с проекти по европейските програми.Конкурентите им в Пловдив също имат амбициозни научни цели. Приоритетните направления до 2020 г. са набелязани, коментират от висшето учебно заведение, като сред тях са персонализираната медицина, миниинвазивната хирургия, високотехнологичната молекулна и образна диагностика. "Основните механизми за стимулиране на научната дейност са свързани с подкрепа на докторанти и млади учени", допълват от МУ - Пловдив. Данните им показват значителен ръст при финансирането на докторантските проекти миналата година, а тази са одобрени седем проекта за близо 48 хил. лв. Университета инвестира и в създаването и развитието на научноизследователски центрове с модерна технология. Висшето училище също използва ресурсите на европейските програми и има договорени над 21 млн. лв. средства. Според наблюденията им ползите от проектната дейност са повишени наукометрични показатели, академично израстване и изградена научна инфраструктура със заявка за включване в международни научни мрежи.За Техническия университет - София, от голямо значение са приложните договори с частни фирми и компании. "Наши потребители на научни и иновативни продукти и технологии са структуроопределящи индустриални предприятия като АЕЦ, ТЕЦ и НЕК, международни компании и консорциуми като "Хюлет Пакард - България", "Кока Кола Хеленик" и "Луфтханза техник", развойни иновативни фирми като "Вистеон", "Ви-Ем уеър" и "Сенсата технолоджис", коментират от университета. И разказват, че изследователите им работят в тясно сътрудничество с научните и иновативни клъстери в страната, членуват в национални и международни научни мрежи, а университетът е и основен съдружник в "София тех парк". Според представителите на ТУ - София, основният проблем пред научноизследователската дейност в университетите остава силно рестриктивната нормативна уредба в България. "Държавните висши училища не могат да участват в съдружия с частни фирми, не могат да участват в конкурси по Закона за обществените поръчки (ЗОП), тъй като не са регистрирани по търговския закон, приходите от научно-приложна дейност се консолидират в бюджета на държавните висши училища и се разходват по реда на ЗОП, което прави доставките на стоки и услуги безкрайно тромави, неефективни и води до нежелание от индустриалните партньори да сътрудничат с университета", смятат от ТУ - София.


description: Създателите на платформата за онлайн плащания Stripe Патрик и Джон Колисън се присъединяват към клуба на свръхбогатите

title: Най-младият предприемач милиардер в света

maintext:
Stripe е втората компания на Патрик (вдясно) и Джон Колисън
[Stripe]
Братята Патрик и Джон Колисън са най-новите членове на групата на милиардерите по света. Създадената от двамата млади ирландци компания за електронни разплащания Stripe приключи нов кръг набиране на финансиране, което я оцени на 9.2 млрд. долара, пише Forbes.Така, състоянието на всеки от двамата вече се оценява на поне 1.1 млрд. долара, а 26-годишният Джон Колисън, който е президент на дружеството, става най-младият милиардер в света, натрупал сам състоянието си, като измества от тази почетна позиция съоснователя на Snapchat Ивън Шпигел, който е с два месеца по-голям.Базираната в Сан Франциско Stripe набра общо 150 млн. долара от CapitalG, която е инвестиционното подразделение на компанията майка на Google Alphabet, както и от дружеството за рискови инвестиции General Catalyst Partners. След последния кръг финансиране оценката на платформата за онлайн разплащания нарасна почти двойно спрямо юли 2015 г., когато предишен кръг за набиране на средства я оцени на 5 млрд. долара, отбелязва Forbes.Допреди привличането на последните инвеститори братятd Колинс са притежавали около 30% от Stripe, посочва пред изданието близък до компанията източник. След новата инвестиция от 150 млн. долара всеки от тях държи поне по 12% от акциите, изчисляват от Forbes. От самата компания отказват да коментират размера на дяловете на братята, както и нетното им състояние.Освен Джон Колисън и Ивън Шпигел единствените останали милиардери в света, които са натрупали сами богатството си и са на възраст под 30 години, са техните партньори в начинанията им – Патрик Колисън и съоснователят на Snapchat Боби Мърфи. И двамата са на по 28 години. Най-младият милиардер в света изобщо пък е 20-годишната норвежка Александра Андерсен, която наследи 42% от семейната инвестиционна компания Ferd заедно със сестра си Катарина Андерсен, която е на 21. Състоянието на всяка от сестрите се оценява на 1.2 млрд. долара, пише Forbes.Stripe, която не се търгува публично, обработва онлайн плащания за клиенти като Lyft, Kickstarter и Wish. Компанията не разкрива информация за приходите си, но по оценки на представители на сектора годишно обработва плащания за около 20 млрд. долара. За всяка от транзакциите Stripe получава по 2.9% от стойността на плащането плюс 30 цента. Това означава приходи от порядъка на 450 млн. долара за 2015 г., като според цитиран от Wall Street Journal източник, запознат с темата, ръстът в обема на обработените от Stripe плащания ще надхвърли 40%.Платформата за електронни плащания е втората компания, създадена от братята Колисън. Първото им дружество Shuppa се сля през 2008 г. с друга малка стартираща компания – Auctomatic, която разработва софтуер за продавачи в eBay, пише още Forbes.


description: Застраховките срещу инциденти в чужбина са разумен разход

title: Break a leg!

maintext:
Ако минималният чеклист за бързо заминаване е "Пари, паспорти, билети", списъкът за ски ваканция е по-дълъг – якета, обувки, каски, маски, термобельо, ръкавици ЗАСТРАХОВКА. Да, застраховка в случай на злополука. На фона на всички разходи, с които е свързана една ски ваканция, този ще е почти незабележим и много разумен. Да не се налага, но в много държави дори елементарен преглед излиза много повече от премията по стандартна застраховка, да не говорим за болничен престой и прочие.
Голяма част от услугите, които медицинските застраховки осигуряват, се покриват и от Европейската здравна карта, но сравнението е като между ресторант и служебна столова. Добрите застрахователи работят с телефонен оператор, който при инцидент реагира и осигурява пълно медицинско обслужване на пострадалия. Персоналното отношение и изборът на добри здравни заведения е основният плюс на медицинската застраховка, особено при почивка в чужбина, когато жокерът "обади се на познат лекар" не е на разположение.
Цената на полицата зависи от това какъв лимит на обезпечение ще има застраховката. Максималният лимит, който се предлага, е 200 000 евро. Едно 4-членно семейство може да се застрахова срещу злополука с лимит от 10 000 евро за всеки за 15 дневна почивка и това ще струва между 70 лв. до 110 лв. Цената обикновено важи за цял свят, като офертите най-често са разделени на три зони – само за Европа, цял свят без САЩ и Канада и цял свят. Само в рамките на Европа разходите са около 1 евро на ден на човек за лимит от 30 000 евро. Специално за Турция някои застрахователи изискват 25% самоучастие. Но да кажем, че Турция не е пръв избор за ски дестинация. (За това пък от миналата година Иран се оказва интересно, ново достъпно място).
Повечето застрахователни компании покриват инциденти, възникнали по време на ски, стига те да са станали на регламентирани писти, а не по време на фрирайд на диви писти. Този тип полици обикновено са по-скъпи от стандартните туристически пакети с 50% до 100%. Карането по необозначени писти крие риск не само за покритието на медицинските разходи, но и за транспорта, който може да излезе много скъпо, ако се наложи превоз с хеликоптер.
Друга опция е целогодишна застраховка, като цените за подобни продукти започват от 27 лв. годишно с лимит 10 000 лв. За двойно по-голям лимит и за цялото 4-членно семейство таксата е около 300 лв. в рамките на Европа. Отстъпки са предвидени за по-големи групи туристи. Компаниите от над 10 души ползват отстъпка от тези цени от 5% - 10%. По-евтини са и полиците за деца под 12 години.
Освен това част от банките предлагат безплатна застраховка на клиентите на кредитни карти, когато картата е използвана за резервация в чужбина. Практиката е на място разходите за медицинско обслужване да се покрият от клиента, а след това се възставновяват, но в "разумни" според общите условия граници, а лимитите са до 10 000 евро за стандартните кредитни карти и до 50 000 за премиум версиите.
Естествено, има известна бумащина. Трябва да се пазят всички документи за платени услуги, които ще бъдат представени за възстановяване. Застраховката е лична, не може да се прехвърля на друг от семейството, ако не е включен в полицата. Също така тя не важи, когато клиентът е използвал алкохол или наркотици.
В обхвата понякога влизат клаузи като покриване на разходи при спешна необходимост да се прекрати престоят в чужбина, за вещи от първа необходимост при изгубен багаж, в случай на откраднати вещи от жилището на потребителя в България и други. Загубата на багаж например се обезщетява с около 100 лв. за стандартните кредитни карти и с до 500 лв. за премиум вариантите. Също така могат да се покриват и щети, причинени на трети лица – най-често от 10 000 до 30 000 лв.
Така де – да се чете дребният шрифт и да не се налага.
* Break a leg е идиом. Всъщност е пожелание за късмет, използва се най-вече към актьори преди представление в театъра - да се представят добре


description: Това увеличава шансовете им да се върнат на власт след едногодишна пауза

title: Социалдемократите вероятно ще спечелят парламентарните избори в Румъния

maintext:
В момента страната се управлява от технократско правителство, водено от премиера Дачиан Чолош
Социалдемократическата партия държи над половината от кметските постове в градовете и селата.
В програмата си социалдемократите залагат по-високи социални разходи и връщане на прогресивния данък .
Социалдемократическата партия (СДП) вероятно ще спечели парламентарни избори на 11 декември в Румъния, сочат социологическите проучвания. Това увеличава шансовете й да се върне на власт след едногодишна пауза, пише Reuters.
В момента страната се управлява от технократско правителство, водено от премиера Дачиан Чолош от ноември 2015 г. насам, когато социалдемократите подадоха оставка, след като смъртоносен пожар в нощен клуб в Букурещ предизвика масови протести.
Последни проучвания
Проучването, извършено между 20 и 27 ноември от социологическата агенция "Авангард", показва, че 43% от гласоподавателите ще изберат СДП, което е повишение с около 5 процентни пункта в сравнение с по-ранни изследвания. Дясноцентристката Национално-либерална партия (НЛП) ще вземе 27% от вота, следвана от "Съюз за спасение на Румъния" с 8%. Основните съюзници на социалдемократите - Алиансът на либералите и демократите (АЛДЕ), са на четвърто място с 6%, а "Народно движение" на бившия президент Траян Бъсеску заема пета позиция с 5%.
Пожарът в нощния клуб, който доведе до смъртта на 64 души, провокира недоволство относно широко разпространената корупция в страната, като мнозина обвиниха социалдемократическото правителство на Виктор Понта, че не е направило достатъчно за решаването на проблема.
Но на местните избори през юни СДП спечели над половината от кметските постове в градовете и селата. Социалдемократите бяха започнали да анулират години на мерки на икономии, преди да напуснат управлението. И сега анализаторите смятат, че румънците предпочитат да се фокусират върху проблеми като заплатите и пенсиите и не чак толкова върху корупцията.
Ако прогнозите на социолозите се сбъднат в неделя, СДП със сигурност ще излъчи следващия премиер в съюз с АЛДЕ. Няма съмнение относно това. Те са една изключително влиятелна машина и разполагат с половината от кметовете в Румъния, три четвърти от градските съвети и устойчива властова структура из страната", казва политическият анализатор Кристиян Патраскониу.
Общинските и окръжните власти имат значение в Румъния, тъй като те контролират общ бюджет от около 16.6 млрд. долара, или една трета от бюджетните приходи, и получават достъп до еврофондовете.
Предизборни планове
СДП е управлявала страната около 17 години в различни коалиции от 1989 г. досега. В програмата си те подкрепят по-високи социални разходи и връщане на прогресивния данък, докато в Румъния сега има плосък данък върху доходите от 16%.


description: Завръщането на партията става близо година, след като масови протести свалиха лидера й Виктор Понта от премиерския пост. Левите печелят 46% от вота,...

title: Румънските социалдемократи печелят убедително изборите в страната

maintext:
Ливиу Драгнеа
© Inquam Photos
Завръщането на партията става близо година, след като масови протести свалиха лидера й Виктор Понта от премиерския пост. Левите печелят 46% от вота, а дясноцентристката Либерална партия остава втора със 20% от гласовете. Изненадата на изборите е новосъздаденият съюз за борба с корупцията "Спаси Румъния" на Никушор Дан, който печели 9%. Четвърта е дългогодишният съюзник на социалдемократите ALDE - с 6% от вота. Социалистите и ALDE най-вероятно ще сформират заедно следващото правителство на страната. Левицата настоява премиер на страната да стане нейният лидер Ливиу Драгнеа, но не е ясно дали това може да се случи - в момента той изтърпява двегодишна условна присъда за изборни измами и по закон не може да заема обществени позиции.


description: Важните теми, които ще намерите в последния брой на "Капитал" за тази година

title: За мечките и хората

maintext:
илюстрация на корицата: Кирил Златков
е една от известните фрази на английския епископ и философ Джоузеф Бътлър - един от вдъхновителите на Адам Смит. Тази негова мисъл има особено звучене в края на
.
Брекзит разклати силно най-мощната геополитическа котва на България - ЕС
Черната сянка на терора падна върху Брюксел, Ница, Истанбул, Берлин
Русия започна още по-оглушително да дрънка с оръжия и да печели тихата, но ефективна война на киберфронта срещу различни западни държави. Сирия потъна в още повече хаос и кръв. Мигрантите продължиха да разделят Европа.
Вместо Турция да излекува Близкия изток, тя се зарази от болестите на региона - опитът за военен преврат там и потушаването му превърнаха съседната ни държава от решение в един от проблемите. Изборът на Доналд Тръмп за президент на САЩ изпрати нова доза ток по и без това оголените нерви на света.
Да търсим исторически аналогии е разбираемо, но погрешно.
В новата реалност има фактори, с чиито влияния все още не сме свикнали, не знаем как да изчисляваме, не сме подготвени за адекватно поведение. Технологиите и свързаността не просто променят старите бизнес модели един по един.
резките завои на цели държави са само примери за това
Опасността сега е за много от фундаментите, върху които е стъпила по-прогресивната част от света. Критично много хора днес са готови да заменят свободата си за повече сигурност. Страхът от терора предизвиква национализъм. Страхът от технологичните промени възражда протекционизма. Затварянето на все повече хора в собствените им информационни ехо стаи отваря път на популизма и публичните заблуди.
либералната
Във времена като тези има две възможни реакции. Едната е да се парализираме от ужас пред случилото се и уверени, че идва краят на света (Първата, Втората или третата световна война), да заемем поведението на жертва. Другата е опитаме да разберем светът, в който живеем, и причините той да се променя така, както се случва.
И понеже тук предусещаме как се задава познатата тежка въздишка, която съпътства разговорите за българската публичност и политика, нека спрем дотук и се порадваме на прекрасните илюстрации на художника Кирил Златков , който беше така добър да ги предостави за корица и календар в коледния брой на "Капитал".
"Всичко е, каквото е, не нещо друго"2016-а, през която всичко изглежда, че се преобърна с главата надолуПрез последната година светът се промени толкова, колкото сигурно за предишните десет. И това, изглежда, е само началото. В такива времена, за да си обяснят случващото се, много хора посягат към историческите аналогии. Ситуацията сега напомняла случилото се преди Първата световна война. Отношението на Европа към Путин било като това към Хитлер преди Втората световна война. Започвала новата студена войнаВсичко е, каквото е, не нещо друго.В режим на disruption са също публичната среда, механизмите на политическо представителство, конвенционалните системи за сигурност. Фалшивите новини, неочакванитe политически обрати,. Новите силни са не просто тези, които държат капитала или политическата власт, а тези, които държат данните. Бъдещето е не просто пред богатите държави, а пред тези, които са най-напред с образованието.Картината изглежда мрачна, но бездействието само ще я направи още по-тъмна. Основните принципи, коиточаст от света защитава - личната свобода, толерантността към различните, желанието за справедливост, няма как да се променят. Всички драматични събития тази година обаче ни показват, че те не може да се приемат за безусловна даденост.Да сме адекватни, подготвени и в търсене на рационалните стратегии - на лично ниво и като общност.Спокойни празници!


description: IT

title: Сбогом на компютрите

maintext:
[Shutterstock]
Въпреки че целият IT сектор напоследък и в буквален, и в преносен смисъл лети в облаците, едно нещо държеше разработчиците здраво стъпили на земята - хардуерът. Вече изглежда, че и това е на път да се промени. Преди дни американската компания Sixa пусна beta версия на продукт, който може да изхвърли традиционния компютър от играта.
Sixa цели да премести всичко в облачни сървъри и да елиминира нуждата от специфичен хардуер. Последното доскоро беше невъзможно заради ниската скорост при извършване на сложни операции във виртуален сървър. Sixa са успели да редуцират скоростта на реакция на машината до 11 милисекунди, благодарение на което физическата дистанция от центровете за данни е неуловима. Благодарение на Sixa всеки програмист има достъп до виртуален компютър с Windows и цялата мощност, която му трябва, срещу 49 долара месечно или 49 цента на час. Компанията има и специални предложения за дизайнери или гейминг програмисти с по-мощни видеокарти и повече оперативна памет. Достъпът до виртуалния компютър става лесно през уеб браузър или приложение.
Доказателство, че секторът се нуждае от такава платформа, е, че при обявяването ѝ преди три месеца 15 хил. разработчици заявиха желание да се включат. Освен хиляди чакащи beta версията Sixa привлече и още 3.5 млн. долара инвестиция в seed рунд от Tandem Capital.


description: Общо 12 компании получиха награди за приноса си за пазара на труда на регионално и национално ниво

title: Агенцията по заетостта отличи работодателите на 2016 г.

maintext:
Отличията са в две категории - за принос към пазара на труда в национален и в регионален мащаб.
© Капитал
"Работодатели с най-съществен принос на националния трудов пазар"
За 13-а поредна година Агенцията по заетостта награди работодатели, осигурили работни места. За 2016 г. бяха раздадени 12 отличия в две категории - за принос към пазара на труда в национален и в регионален мащаб.Признаниетоси поделиха три компании с равностойни заслуги в тази категория:- компанията произвежда кабелни комплекти и електрически системи за международната автомобилна индустрия, като през 2016 г. е наела на работа 658 безработни лица от територията на 12 общини в обхвата на регионалните служби по заетостта в Бургас и Монтана. Осигурила е и безплатен служебен транспорт до месторабота на над 1000 работници от 70 населени места от района.- компанията произвежда сензори, системи за контрол и автомобилна електроника в София, Ботевград и Пловдив. Агенцията по заетостта отличава завода в Пловдив, от който са обявени близо 200 свободни работни места и е осигурена трайна заетост на 122 безработни от областите Пловдив и Пазарджик.- компанията е производител на полиестерна вата, олекотени завивки, възглавници, калъфи за матраци и др., предназначени предимно за европейските пазари. От началото на 2016 г. тя е заявила 104 работни места и е осигурила устойчива заетост на 75 безработни в района на Троян и Червен бряг. На всички работници от общини Априлци, Троян, Ловеч и Червен бряг е осигурен безплатен служебен транспорт.Във втората категорияе отличен по един работодател от територията на 9-те регионални дирекции на Агенцията по заетостта в страната:"Пирин текс продакшън", Гоце Делчев"Нурсан отомотив", Бургас"Енерго про Варна", Варна"Престиж - 96", Велико Търново"Екотерра", Пазарджик- "Белла България", София"Декорюм", Омуртаг"АЛС България", Мусачево"Аркомат - България", КазанлъкПовече информация за наградените и създадените от тях работни места на karieri.bg


description: Целта е през януари половината от болниците в България да сключат договори за доставка на лекарства за две години напред

title: Здравното министерство в оставка пуска търг за 1.2 млрд. лв. със спорни условия

maintext:
В последните дни на правителството здравният министър д-р Петър Москов пуска една от най-едрите си поръчки.
© АНЕЛИЯ НИКОЛОВА
Малко след оставката на правителството и малко преди служебния кабинет, здравното министерство пусна най-едрата си поръчка - търг за 1.2 млрд. лв. за лекарства за болници. Става въпрос за рамково споразумение, по силата на което здравното министерство разиграва тръжна процедура, в която събира поръчките на болниците за две години напред и търси най-евтината цена за всяко лекарство.Според доклада, придружаващ поръчката, има подадени заявки за над 800 лекарства (без да е ясна точната цифра) от 145 лечебни заведения. Министерството е заявило, че има интерес за участие от 30 търговци на едро, от общо 291. В България има 363 болници, от които 100 са частни. Частните болници не са длъжни да участват в процедурата. Това оставя 118 заведения, които не са пожелали да участват, без да е ясно защо. 1.2 млрд. лв също така не е цялата сума, необходима за лекарства за болниците. Така излиза, че този търг не обхваща всички болници, всички дистрибутори и всички необходими лекарства. За следващите присъединили се заведения ще има нова поръчка, казват от министерството и се надяват след две години да има само един търг.Това е първата такава поръчка, след като миналата година здравният министър в оставка д-р Петър Москов реши да централизира при себе си търговете за лекарства на клиниките. Причината тогава беше, че някои болници пазарували медикаменти много скъпо, а други – по-евтино и според Москов държавата би могла да извоюва по-ниска цена, а освен това да се даде шанс на малките дистрибутори да дадат по-ниска цена.Ако процедурата успее, тя ще разпредели бизнес за две години напред, на огромната стойност от 1.2 млрд. лв. и ще обвърже болниците с определени търговци.Странно е защо при толкова текущи търгове се прави отделен, който не включва всички необходими лекарства, всички болници и всички търговци. И естествено, странно е защо го прави правителство в оставка. От министерството коментираха, че процедурата се е забавила и в момента са готови тестовете на необходимия софтуеър и документите за търга. На въпрос дали не смятат за нужно да изчакат идването на редовен кабинет, от там казаха, че става въпрос за текуща процедура, обявена отдавна.Единствените, които имат цялата информация за предстоящото наддаване, са служителите на министерството. На търга болниците няма да виждат кой наддава, за да ги снабдява, а търговците няма да знаят за кои клиники участват. Аргументът, че болниците пазаруват на различни цени е факт от години и това наистина е така. Някои от тях плащат лекарствата веднага, други – след една, две или три години и то след съдебни процедури и блокиране на сметките им. Логично е цената в двата случая да се различава, но няма как да е по-висока от регулираната и сега от държавата. В момента задлъжнялостта на държавните и общинските болници към доставчиците им, основните от които са дистрибутори на лекарства, е около половин милиард лева. Така наддаващите няма да знаят, дали не кандидатстват да снабдяват болница, с която са в съдебна процедура.В документацията има и едно задължение, което категорично ще бъде обжалвано – то изисква търговците на едро да вземат разрешение от производителите, че ще участват в търга от тяхно име. Такова задължение обвързва фармацевтичните компании с процедура, към която нямат отношение и вероятно ще бъде обжалвано.Когато става дума за централизирани процедури, има печален опит от търговете за онколекарства, които се провеждаха преди години. При тях винаги едни медикаменти не достигаха, а от други имаше свръхколичества и пациентите съдеха министерство за отказ от лечение. Ако заради търга или евентуално обжалване част от клиниките и пациентите им бъдат лишени от медикаменти и бъдат принудени да ги търсят сами, операцията наистина не си струва. Тази процедура няма нищо общо с тези търгове, защото тогава нямаше рамково споразумение, а сега купувач ще е самата болница, казват от министерството.Идеята всички дистрибутори да участват в търговете, за да се понижи цената, е просто пропазарна демагогия, защото от поне 10 години търговците на едро първо купуват лекарствата от производителите и след това участват на търгове или ги доставят в аптеките и болниците. Малките няма как да участват на тази процедура, защото те така или иначе разчитат на непазарни методи: участват на предварително договорени търгове с близки директори на болници, при които ще им бъде платено веднага. Едва ли някой от тях би могъл да поддържа с години огромните експозиции от доставена и неплатена стока на стойност над 100 млн. лв., както успяват да направят големите търговци на едро. Самият факт, че здравно министерство очаква само 30 от близо 300 компании в сегмента да участват, е показателен.Що се отнася до софтуера за поръчката, от компаниите твърдят, че макар и да е тествана, системата не работи добре и дава грешки.За него са платени 216 хил. лв., а договорът за изработката му е сключен в края на миналата година. Интересното около него е, че средствата не са предвидени за това, а се взимат от проекта "Доставка и монтаж на технологично обзавеждане за новите услуги в преструктурираните домове за медикосоциални грижи за деца". Според обществената поръчка е трябвало да се купуват оборудване и компютри за детските домове, става ясно от документите в Агенцията по обществени поръчки.Изпълнител на софтуера е компанията "Контракс", която не успя да се класира да изготви софтуера за пръстовия отпечатък, но пък предишната година спечели търга за чекиране с лични карти в болниците. Клиниките бяха принудени да вложат в устройства за четене около 32 млн. лв., а от ноември тази година те бяха заменени с устройства за пръстови отпечатъци. "Контракс" работи тясно със здравното министерство и в момента про-боно прави информационната система на фонда за лечение на деца.


description: Нов ресторант с индустриален дизайн замени емблематичния за Пловдив "Чучура"

title: Smokini - Капитал

maintext:
Илюстрация Увеличаване Автор: Елена Калпакчиева Смаляванеа>
Илюстрация Увеличаване Автор: Елена Калпакчиева Смаляванеа>
На втория етаж се намира лятната градина, която собствениците планират да отворят идната пролет. Ресторантът стартира с 80 места.
В менюто винаги ще има избор и на вегетариански и веган храни.
Илюстрация Увеличаване Автор: Елена Калпакчиева Смаляванеа>
На мястото на пловдивския ресторант с традиционна кухня "Чучура", просъществувал повече от 35 години, вече се намира ново заведение, което стремглаво набира популярност - Smokini."През лятото го взехме под наем, като се наложи да бутнем изцяло вътрешната част, за да се разкрие един голям салон", казва Стоян Найденов, един от собствениците на новото заведение. Самият той е съосновател на компанията за технологични решения Touch Awesome, докато родителите му Атанас и Ваня Найденови от години са в ресторантьорския бранш.Залите са две. Едната е с подчертано индустриален дизайн - голи сиви стени, метални решетки и лампи с нажежени жички. Другата част от Smokini носи повече "винтидж" усещане. Стените са декорирани с елементи като голям метален компас, направен от машинни части. Един по-приключенски стил. "Малко като два различни свята, в които искахме да представим различни усещания на крайния клиент. Груб индустриален стил и уютният, изпълнен със спомени", обяснява Стоян Найденов.Smokini е интересна комбинация за центъра на Пловдив, който обикновено таргетира потока от чужденци. Менюто включва експериментаторска кухня, както и интерпретации на традиционни български ястия. Концепцията на собствениците е да предлагат на клиентите си промени в менюто на всеки два-три месеца. В момента е актуално предложението гъши дроб с карамелизиран сезонен плод, свежа мента и кокосови кубчета (15.90 лв. за 150 г). Други по-интересни предложения са салатата със смокини и рокфор сирене (8.90 лв. за 300 г) и телешкото с карамелизирана тиква (18.96 лв. за 350 г)."Смокини" е на ул. "Отец Паисий" 12 в Пловдив и работи от 11:00 до 00:00 ч. през цялата седмица.Повече за заведението във Facebook и на официалния му сайт "Паваж" е разположен в квартала на творческите индустрии "Капана". За вечеря е по-добре да направите резервация."Хеброс" е ресторант на годината на "Бакхус" и задължителна гурме спирка в Пловдив."Атлас" е нов. От есента заема ключова позиция на централната ул."Княз Александър I". В лек виенски стил, предлага българска и европейска кухня.Ресторант Hemingway. На метри от централната улица, винаги пълен, слави се с една от най-добрите винени листи в региона и музика на живо.Арменският ресторант "Ереван" се отличава с автентичния за града дух.Le Petit Paris. Френска кухня."Хеброс" е ресторант на годината на "Бакхус" и задължителна гурме спирка в Пловдив."Атлас" е нов. От есента заема ключова позиция на централната ул. "Княз Александър I". В лек виенски стил, предлага българска и европейска кухня.Ресторант Hemingway. На метри от централната улица, винаги пълен, слави се с една от най-добрите винени листи в региона и музика на живо.Арменският ресторант "Ереван" се отличава с автентичния за града дух.Le Petit Paris. Френска кухня.